Torium - Wikipedia
90 aktinium ← torium → protaktinium
Naam, simbool, getal torium, Th, 90
Chemiese reeks aktiniede
Groep, periode, blok 3, 7, f
Atoommassa 232,0381 (1) g/mol
Elektronkonfigurasie [Rn] 6d27s2
Elektrone per skil 2, 8, 18, 32, 18, 10, 2
Torium is 'n radioaktiewe chemiese element met simbool Th
Verval van torium-232
Torium is 'n sterk elektropositiewe element en dit maak dit moeilik om die metaal te vervaardig. Toriumoksied kan met kalsium gereduseer word en ThCl4 of ThF4 kan gereduseer word met Ca, Mg of Na-metaal. 'n Ander pad is die elektrolise van gesmelte soute. Torium het 'n hoë smeltpunt (1750 C) en die gesmelte metaal is baie reaktief. Fyn verdeelde toriumstof is pirofoor en die vars oppervlak van 'n stuk metaal word vinnig dof.
Torium bestaan amper uit net een isotoop torium-232 (99,98%). Dit is radioaktief en vorm deur alfaverval radium-228. Die halfleeftyd is egter baie lank: 14,05 miljard jaar en die element self is dus min aktief. Die dogterisotope het egter 'n baie korter halfleeftyd en die eindproduk is lood-208.
Torium kan nes uraan gebruik word om kernkrag op te wek, maar dit is moeiliker om dit vir die vervaardiging van wapens te gebruik en die ontwikling van hierdie kragbron het min aandag gekry. Sedert 2004 was Kalpakkam die enigste plek waar 'n toriumproefreaktor in aanbou was. In 2017 het Nederland in Petten 'n toriumreaktor in bedryf gestel. Torium word eers aan neutrone met 'n hoë energie blootgestel; dit vorm U-233 wat nes die gebruiklike U-235 kan splyt. 
↑ The Radiochemistry of Thorium,National research council.Earl K. Hyde, National Academies, 1960
↑ New Scientist 2017
Wikimedia Commons het meer media in die kategorie Torium.
Wikiwoordeboek het 'n inskrywing vir torium.
Ontsluit van "https://af.wikipedia.org/w/index.php?title=Torium&oldid=1892903"
Last edited on 17 Januarie 2019, at 22:40